| ***Pašėlusios naktys*** |
| --- |
|  |
|  |
| Pavadinimas | Boogie Nights |
| Kilmės šalis |  JAV |
| Režisierius | Paul Thomas Anderson |
| Scenaristas (-ai) | Paul Thomas Anderson |
| Vaidina | Mark Wahlberg  Julianne Moore  Burt Reynolds  Heather Graham |
| Metai | 1997 |
| Žanras | drama |
| Trukmė | 155 min. |
| Kalba | anglų |
| Biudžetas | 15 mln. dolerių |
| Pajamos | 43,1 mln. dolerių |
| **IMDb įrašas** |

**Pašėlusios naktys** (angl.  *Boogie Nights*) – 1997 m. JAV režisieriaus Paul Thomas Anderson sukurta drama apie pornografijos verslą ir jos kūrimo užkulisius praeito amžiaus aštuntajame ir devintajame dešimtmečiuose. 

Juosta debiutavo Toronto kino festivalyje ir sulaukė daugybės teigiamų įvertinimų. Interneto tinklalapis Rotten Tomatoes filmą įvertino 92% teigiamų recenzijų.

Kartu su filmu buvo išleistas ir jo garso takelis.

Juosta buvo nominuota 3 Oskarams, taip pat pelnė 27 kitus apdovanojimus.

Pagrindiniai aktoriai
---------------------

*Aktorius – vaidmuo*
Iš kairės: Amber, Horneris, Edis ir Brendi
Dirkas ir Rydas
* Mark Wahlberg – Edis Adamsas / Dirkas Digleris
* Burt Reynolds – Džekas Horneris
* Julianne Moore – Megė / Amber Veivs
* Heather Graham – Brendi / mergina su riedučiais
* John C. Reilly – Rydas Rotšildas
* William H. Macy – „Mažasis" Bilis Tompsonas
* Nina Hartley – „Mažojo" Bilio Tompsono žmona
* Robert Ridgely – pulkininkas Džeimsas
* Don Cheadle – Bakas Svopas
* Nicole Ari Parker – Bekė Barnet
* Melora Walters – Džesė Sent Vincent

Filme nedidelius vaidmenis atliko dvi pornografinių filmų aktorės: Nina Hartli ir Veronika Hart (ši vaidino teisėją Amber teisme dėl motinystės teisių).

Heather Graham pradžioje turėjo vaidinti Amber, tačiau šis vaidmuo atiteko Džulijanai Mūr ir Heather reikėjo tenkintis mažesniu Brendi vaidmeniu. Nepaisant to, kaip tik šis vaidmuo, kuriame Heather keletą kartų visiškai apsinuogina prieš kamerą, pelnė jai pripažinimą ir tarptautinį populiarumą.

Džulijana Mūr jau buvo žinoma aktorė, o režisierius Polas Tomas Andersonas, kuriam tuo metu buvo vos 27, kūrė vos antrąjį savo pilnametražį filmą, tačiau Džiulijana sutiko jame vaidinti dėl „neįprasto" scenarijaus. Pornografinių filmų žvaigždės Amber vaidmuo jai atnešė pirmą iš 3 Oskaro nominacijų.

Turinys
-------

DĖMESIO: *toliau atskleidžiamos kūrinio detalės*

Dirkas ir Brendi
Iš mokyklos išmestas Edis Adamsas gyvena Kalifornijoje su tėvu ir alkoholike motina. Dirbdamas Los Andželo naktiniame klube jis susipažįsta su pornografinių filmų režisieriumi Džeku Horneriu. Atkreipęs dėmesį į Edį, Džekas aktorei Brendi (kuri visada būna su riedučiais) liepia jį sugundyti, o vėliau juos kartu su populiariausia savo aktore Amber nusiveža į kitą užeigą, kur papasakoja apie savo kuriamus filmus, pakviesdamas Edį prisijungti.

Šis, po ginčo su motina, pabėga iš namų ir, susipykęs su savo drauge, apsigyvena Hornerio namuose, o Amber, susižavėjusi Edžiu, imasi jį globoti. 

Pasirinkęs Dirko Diglerio slapyvardį Edis pradeda filmuotis ir netrukus dėka geros išvaizdos, charizmos ir seksualinių sugebėjimų tampa populiariausiu Hornerio aktoriumi. Edis/Dirkas pelno vieną apdovanojimą po kito, įsigyja namą, gerą mašiną, o kartu su kolega Rydu Rotšildu nusifilmuoja eilėje teminių pornografinių juostų, atnešančių jam vis didesnį pripažinimą.

Tačiau netrukus Džeko Hornerio komandą ima persekioti nesėkmes. 

Horneris ir Amber
1980-ųjų metų sutikimo šventėje jo asistentas „Mažasis" Bilis Tompsonas už neištikimybę nušauna savo žmoną ir pats nusižudo.

Pulkininkas Džeimsas, pagrindinis Hornerio filmų rėmėjas, netrukus suimamas apkaltinus vaikų pornografija. Naujasis finansuotojas Floidas Gondolis ragina Hornerį imtis kurti filmus naudojant ne brangią kino juostą, o vaizdajuostes ir vietoje profesionalių aktorių pasitelkti mėgėjus, tokiu būdu mažinant išlaidas filmų kūrimui.

Vykdydamas šio pageidavimus, Horneris imasi filmuoti epizodus važinėjant naktį po miestą limuzinu, užkalbinant vyrus ir siūlant jiems nusifilmuoti čia pat kartu su Brendi. Sykį jie susiduria su buvusiu Brendi klasioku, kuris ima iš jos šaipytis, dėl ko šie jį sumuša ir palieka gulėti gatvėje.

Amber susiduria su neigiamu teismų požiūriu, kai imasi teistis dėl savo dukters globos su buvusiu vyru. Dėl jos dabartinės veiklos ir anksčiau turėtų problemų su narkotikais, vaiko globa atitenka buvusiam sutuoktiniui.

Amber teisme
Bakas Svopas veda kitą aktorę Džesę Sent Vincent, kuri netrukus ima lauktis. Bakas nori atidaryti muzikos prekių parduotuvę, tačiau bankas, sužinojęs apie šio praeitį, atsisako duoti paskolą. Sustojęs pakelės užeigoje jis tampa apiplėšimo liudininku, kurio metu užpuolikas ir šeimininkas nušauna vienas kitą. Kiek padvejojęs, Bakas pasprunka su pinigais, kurių turėtų pakakti parduotuvės atidarymui.

Tuo metu Edis, Amber įtakotas, tampa vis labiau priklausomas nuo narkotikų ir, nebegalėdamas susikoncentruoti savo darbui bei patirdamas problemų dėl erekcijos, susipyksta su Horneriu. Drauge su Rydu jie nusprendžia įgyvendinti savo svajonę – sukurti muzikos grupę – tačiau pamažu iššvaisto pinigus, taip ir neįrašę nei vienos dainos. Ieškodamas uždarbio galimybių, Edis ima verstis prostitucija, tačiau yra užpuolamas ir sumušamas. Kartu su Rydu ir bendru draugu Todu jie bando parduoti narkotikų prekeiviui Rahadui Džeksonui pusę kilogramo sodos kaip kokainą, tačiau apgavystė išaiškinama ir Todas žūva susišaudymo metu. Išsigandęs, kad jo gali laukti panašus likimas, Edis atsiprašinėdamas grįžta pas Hornerį, kuris vėl jį priima gyventi savo namuose.

Juosta baigiasi 1985 metais, kai Amber, Brendi ir Edis ruošiasi filmuotis naujame Hornerio filme.

Apdovanojimai
-------------

Dirkas atsiima apdovanojimą
Brendi

| Apdovanojimas | Kategorija | Asmuo | Rezultatas |
| --- | --- | --- | --- |
| Oskaras | Geriausias antrojo plano aktorius | Burt Reynolds | nominacija |
| Geriausia antrojo plano aktorė | Julianne Moore | nominacija |
| Geriausias originalus scenarijus | Paul Thomas Anderson | nominacija |
| Auksinis gaublys | Geriausias antrojo plano aktorius | Burt Reynolds | laimėjo |
| Geriausia antrojo plano aktorė | Julianne Moore | nominacija |
| BAFTA | Geriausias antrojo plano aktorius | Burt Reynolds | nominacija |
| Geriausias originalus scenarijus | Paul Thomas Anderson | nominacija |
| Bostono kino kritikų apdovanojimas | Geriausias naujas režisierius | Paul Thomas Anderson | laimėjo |
| Britanijos nepriklausomų filmų apdovanojimas | Geriausias užsienio filmas anglų kalba |  | laimėjo |
| Čikagos filmų kritikų asociacijos apdovanojimas | Geriausias antrojo plano aktorius | Burt Reynolds | laimėjo |
| Dalaso filmų kritikų asociacijos apdovanojimas | Geriausias antrojo plano aktorius | Burt Reynolds | laimėjo |
| Floridos filmų kritikų apsovanojimas | Geriausias filmas |  | laimėjo |
| Geriausia antrojo plano aktorė | Julianne Moore | laimėjo |
| Las Vego filmų kritikų asociacija | Geriausias antrojo plano aktorius | Burt Reynolds | laimėjo |
| Los Andželo filmų kritikų asociacija | Geriausias antrojo plano aktorius | Burt Reynolds | laimėjo |
| Geriausia antrojo plano aktorė | Julianne Moore | laimėjo |
| Naujosios kartos apdovanojimas | Paul Thomas Anderson | laimėjo |
| Nacionalinė filmų kritikų bendrija | Geriausias antrojo plano aktorius | Burt Reynolds | laimėjo |
| Geriausia antrojo plano aktorė | Julianne Moore | laimėjo |
| Niujorko Filmų kritikų apdovanojimas | Geriausias antrojo plano aktorius | Burt Reynolds | laimėjo |
| Satellite apdovanojimas | Geriausias antrojo plano aktorius | Burt Reynolds | laimėjo |
| Geriausia antrojo plano aktorė | Julianne Moore | laimėjo |
| Geriausias filmas |  | laimėjo |
| Geriausia drama |  | nominacija |
| Geriausias režisierius | Paul Thomas Anderson | nominacija |
| Geriausias originalus scenarijus | Paul Thomas Anderson | nominacija |
| Geriausias dramos aktorius | Mark Wahlberg | nominacija |
| Geriausias montažas |  | nominacija |
| 4-oji kino aktorių gildija | Geriausias filmas |  | nominacija |
| Geriausias antrojo plano aktorius | Burt Reynolds | nominacija |
| Geriausia antrojo plano aktorė | Julianne Moore | nominacija |
| Amerikos rašytojų gildija | Geriausias originalus scenarijus | Paul Thomas Anderson | nominacija |
| Filmų transliuotojų kritikų asociacija | Geriausias filmas |  | nominacija |
| Amerikos aktorių atrankos bendrija | Geriausia aktorių atranka | Christine Sheaks | laimėjo |
| "Clotrudis" apdovanojimai | Geriausia antrojo plano aktorė | Julianne Moore | nominacija |
| Europos kino apdovanojimai | Geriausias scenarijus | Paul Thomas Anderson | nominacija |
| Londono kino kritikų apdovanojimai | Geriausias filmas |  | nominacija |
| MTV kino apdovanojimai | Geriausias „proveržio" vaidmuo | Heather Graham | laimėjo |
| Geriausias šokis | Mark Wahlberg | nominacija |
| Nacionalinė apžvalgos taryba | 10 geriausių filmų |  | laimėjo |
| „Online" filmų kritikų sąjunga | Geriausias antrojo plano aktorius | Burt Reynolds | laimėjo |
| Geriausias režisierius | Paul Thomas Anderson | nominacija |
| Geriausias scenarijus | Paul Thomas Anderson | nominacija |
| JAV vakarų literatų „PEN Center" apdovanojimas | Geriausias scenarijus | Paul Thomas Anderson | laimėjo |
| San Diego filmų kritikų sąjunga | Geriausias antrojo plano aktorius | Burt Reynolds | laimėjo |
| „Southesatern" filmų kritikų asociacija | Geriausia antrojo plano aktorė | Julianne Moore | 2 vieta |
| Toronto tarptautinis kino festivalis | „Metro Media" kategorija | Paul Thomas Anderson | laimėjo |
| Amerikos rašytojų gildija | Geriausias scenarijus kino filmui | Paul Thomas Anderson | nominacija |
|

Šaltiniai
---------

1. ↑  „Boogie Nights". *rottentomatoes.com*. Nuoroda tikrinta 2016-12-18.